stanford-oval/wikipedia huggingface dataset:
Hoobastank
Historia > For(N)ever ja The Greatest Hits (2008–2009)

Lokakuussa 2007 Robb kertoi Hoobastankin virallisella foorumilla, että "rima on asetettu todella korkealle seuraavalle albumille" ja heillä on "enemmän ideoita albumille kuin koskaan ennen". 2. kesäkuuta 2008 Robb kertoi kotisivuilla, että äänitykset on tehty ja heidän tulevan albumin julkaisupäivä tiedetään muutaman viikon sisällä. 19. syyskuuta Robb kirjoitti MySpacessa, että "uusi Hoobastank-albumi on lähes valmis".
Hoobastank julkaisi For(N)ever-nimisen albuminsa 27. tammikuuta 2009. Albumin ensimmäinen single ”My Turn” sai ensisoiton radiossa 13. lokakuuta 2008. For(N)ever julkaistiin Australiassa 3. heinäkuuta 2009. Australiassa ensimmäinen single oli ”The Letter”, jossa Hoobastankin kanssa duetoi australialainen Vanessa Amorosi.
Yhtye julkaisi vuonna 2009 myös kokoelma-albumin, joka sisältää parhaimmat kappaleet yhtyeeltä.
Historia > Is This the Day? (2009–)

2. syyskuuta 2009 Hoobastank kirjoitti Twitterissä, että he ovat äänittämässä akustista albumia. 30. lokakuuta 2009, Hoobastank julkaisi cover-version kappaleesta ”Ghostbusters” ja musiikkivideo julkaistiin Hoobastankin virallisella YouTube-kanavalla. 8. joulukuuta 2009 Hoobastank julkaisi livealbumin Live from the Wiltern.
19. tammikuuta 2010 Hoobastank julkaisi uuden kappaleen nimeltä ”We Are One” osana Music for Reliefin tukea Haitin maanjäristyksen uhreille. 12. helmikuuta 2010 Hoobastank julkaisi uuden kappaleen ”Never Be Here Again” osana Yhdysvaltain olympiajoukkueen soundtrackia.
Kesäkuussa 2010 yhtye kertoi julkaisevansa akustisen albumin Is This the Day? elokuussa. Albumi julkaistiin 4. elokuuta 2010 Japanissa.
Kokoonpano > Nykyiset jäsenet

Douglas Robb – laulu
Dan Estrin – kitara
Jesse Charland – basso
Chris Hesse – rummut
Kokoonpano > Entiset jäsenet

Markku Lappalainen – basso (vuoteen 2005 saakka)
Jeremy Wasser – saksofoni (vain Basketball Shorts -albumilla)
Derek Kwan – saksofoni (1997–1999)
Josef Sy – bassokitara (1997–1999)
Josh Moreau – bassokitara (2006–2008)
Diskografia > Albumit

Muffins (demo, 1997)
They Sure Don't Make Basketball Shorts Like They Used To (demo, 1998)
Hoobastank (2001)
The Target (EP, 2002)
The Reason (2003)
Every Man for Himself (2006)
For(n)ever (2009)
Fight or Flight (2012)
Push Pull (2018)
Diskografia > Singlet

Crawling in the Dark (2001)
Running Away (2002)
Remember Me (2002)
Out of Control (2003)
The Reason (2004)
Same Direction (2004)
Disappear (2005)
If I Were You (2006)
Born to Lead (2006)
My Turn (2008)
So Close, So Far (2009)
The Letter (2009)
Never Be Here Again (2010)
Is This the Day? (2010)
This Is Gonna Hurt (2012)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (englanniksi)
Hoobastank MySpacessa
Oona Nyström

Oona Nyström (s. 1984) on suomalainen kirjallisuuden kääntäjä. Hän on suomentanut englanninkielistä kirjallisuutta vuodesta 2012 lähtien.
Suomennoksiin lukeutuu mm. Piper Kermanin Orange Is the New Black – Vuosi vankilassa (Otava 2014), Paula Hawkinsin Nainen junassa (Otava 2015), David Nichollsin Melkein perillä (Otava 2024) sekä Jessica Fellowesin Mitfordin murhat -dekkarisarja (Otava) ensimmäistä osaa lukuun ottamatta. Ennen vuotta 2016 suomennokset ovat ilmestyneet nimellä Oona Timonen.
Nyström on opiskellut Turun yliopistossa yleistä kirjallisuustiedettä, saksan kielen kääntämistä ja tulkkausta, englannin kielen kääntämistä ja tulkkausta sekä luovaa kirjoittamista. Hän oli mukana Suomentajat lukijoiden luo -projektissa vuonna 2019 ja projektista syntyneessä Kirjastokaistan videosarjassa vuonna 2021.
Oleksandr Kamyšin

| Oleksandr Kamyšin |
| --- | --- |

Ukrainan strategisten teollisuudenalojen ministeri
 21. maaliskuuta 2023–  
Edeltäjä:  Pavlo Rjabikin
Henkilötiedot
Syntynyt: 2. kesäkuuta 1984 (ikä 40) Tšerkasy, Ukrainan SNT
Kansalaisuus:  Ukraina
Oleksandr Mykolajovytš Kamyšin (ukr. Олександр Миколайович Камишін; s. 2. kesäkuuta 1984) on ukrainalainen poliitikko, joka on toiminut Ukrainan strategisten teollisuudenalojen ministerinä vuodesta 2023 lähtien.
Kamyšin syntyi Tšerkasyssä. Hän valmistui vuonna 2005 tietotekniikan asiantuntijaksi Kiovan polyteknisestä instituutista sekä kauppatieteen kandidaatiksi Kiovan Kansainvälisestä taloustieteen yliopistosta. Hän on työskennellyt muun muassa tilintarkastajana KPMG:llä, ekonomistina, tehtaanjohtajana, sijoitusjohtajana ja Ukrainan rautateiden yhtiöhallituksen puheenjohtajana.
Maaliskuussa 2023 Kamyšin nimitettiin Ukrainan strategisten teollisuudenalojen ministeriksi.
Ole Erik Almlid

| Ole Erik Almlid |
| --- | --- |
 Almlid vuonna 2020.
Henkilötiedot
Syntynyt: 1. joulukuuta 1969 (ikä 54) Malm, Norja
Ammatti:  toimittaja, työnantajajohtaja
Ole Erik Almlid (s. 1. joulukuuta 1969 Malm) on norjalainen toimittaja, joka on toiminut Norjan elinkeinoelämän keskusjärjestön johtajana vuodesta 2018. Aiemmin hän on ollut muun muassa Hamar Dagbladin ja Østlendingenin päätoimittaja ja Aftenpostenin uutispäällikkö.
Aiheesta muualla

Kuvia tai muita tiedostoja aiheesta Ole Erik Almlid Wikimedia Commonsissa
Oi ihana toukokuu

| Oi ihana toukokuu> Darling Buds of May.Alkuperäisteos |
| --- | --- |
Kirjailija:  H. E. Bates
Kieli:  englanti
Julkaistu:  1958 (Darling buds of May),  1959 (A Breath of French Air),  1960 (When the Green Woods Laugh)
Suomennos
Suomentaja:  Päivi Kalenius
Kansitaiteilija:  Jenni Noponen
Kustantaja:  Book Studio (1–2 painokset), Gummerus (3. painos)
Ulkoasu:  sidottu
Sivumäärä:  381
Löydä lisää kirjojaKirjallisuuden teemasivulta
Oi ihana toukokuu on H. E. Batesin kirjoittama kirjasarja. Se käsittää kolme teosta, Oi ihana toukokuu (Darling buds of May), Larkinit Ranskassa (A Breath of French Air) ja Jälleen kotona (When The Green Woods Laugh). Sarja seuraa omalaatuisen Larkinien maalaisperheen elämää.
Televisiosarjat > 1990-luvun sarja

Vuosina 1991–1993 kirjasarjan pohjalta tehtiin televisiosarja, jossa pääosissa nähtiin mm. David Jason Pop Larkinina, Pam Ferris Ma Larkinina ja Catherine Zeta-Jones Mariettena. Sarjaa tehtiin kolme tuotantokautta, ja sen tuotti Yorkshire Television -yhtiö ITV Network-kanavalle. Sarja on esitetty myös Suomessa Ylen kanavilla.
Televisiosarjat > 2020-luvun sarja

Vuosina 2021-2022 kirjojen pohjalta julkaistiin Larkinin perhe -sarjaa (The Larkins) kahden tuotantokauden verran, jota on ollut käsikirjoittamassa mm. Simon Nye. Sarjan pääosissa nähdään mm. Bradley Walsh (Pa' Larkin), Joanna Scanlan (Ma' Larkin) ja Sabrina Bartlett perheen vanhimpana tyttärenä. Sarjaa Suomessa on esittänyt Yle.
Henkilöt

Pappa Larkin Henkilö, jonka ympärille juoni rakentuu. Noin 50-vuotias, viriili mies. Ovela ja hauska, itsepäinen.
Mamma Larkin Papan vaimo, lihava ja hervoton nainen. Loistava kokki.
Mariette Larkin Papan ja Mamman vanhin lapsi, todella kaunis. Erittäin kiinnostunut hevosista.
Herra Charlton Toimii kirjan alussa verotoimistossa, mutta ajan kuluessa menee naimisiin Marieten kanssa. Sivistynyt.
Prikaatikenraali Köyhtynyt vanhus, joka on Papan ja Mamman hyvä ystävä ja naapuri. Rakastuu Angle Snow'hun.
Angela Snow Kaunis, verevä nainen, joka on alussa rakastunut Pappaan mutta rakastuukin sitten Prikaatikenraaliin.
Mademoiselle Dupont Ranskalaisen hotellin omistaja ja johtaja, perheen hyvä ystävä. Rakastunut Pappaan Ranskan-matkan aikana. Papan ja Mamman nuorimman lapsen, Oscarin, kummitäti.
Aiheesta muualla

Larkinin perhe Yle Areena-palvelussa
Larkinin perhe IMDb-sivustolla
Oi ihana toukokuu IMDb-sivustolla
Oona Majoinen

| Oona Majoinen> Henkilötiedot |
| --- | --- |
Syntynyt: 4. toukokuuta 2003 (ikä 21)  Joensuu
Pesäpalloilija
Ulkopelipaikka:  kakkospolttaja
Sisäpelirooli:  vaihtaja
Heittokäsi:  oikea
Lyöntipuoli:  oikea
Seura:  Joensuun Maila
Pelinumero:  45
Oona Majoinen (s. 4. toukokuuta 2003 Joensuu) on suomalainen pesäpalloilija, joka edustaa Joensuun Mailaa.
Majoinen on pelannut yhteensä 45 ottelua Ykköspesistä Joensuun Mailassa, Puijon Pesiksessä sekä Lappeenrannan Pesä Yseissä. Lisäksi hän on pelannut kaudella 2020 kaksi ottelua Superpesistä Joensuun Mailassa.
Majoinen on voittanut tyttöjen SM-pronssimitalin Joensuun Mailassa kaudella 2020.
Onxnenäälasit?

| ”Onxnenäälasit?” Petri Nygård |
| --- | --- | --- |

Singlen tiedot
 Albumilta: Mun mielestä
 Julkaistu: 20. marraskuuta 2012
 Formaatti: digitaalinen
 Tuottaja(t): MMEN
 Tyylilaji: rap, huumori-rap, pop, dancepop
 Levy-yhtiö: Open Records
Petri Nygårdin muut singlet
| ”Kerran kesässä” 2012 | ”Onxnenäälasit?” 2012 | ”3 asiaa” 2013 |
"Onxnenäälasit?" on Petri Nygårdin studioalbumilta julkaistu single. Siitä on kuvattu myös musiikkivideo. Se julkaistiin 20. marraskuuta 2012 .
Ingušia

| Ingušia ГIалгIай Мохк1 Республика Ингушетия2 |
| --- | --- |

 Lippu:  Vaakuna
 Ingušian sijainti Venäjän federaatiossa Pohjois-Kaukasiassa
 Koordinaatit: 43.1666°N, 44.8057°E 
Valtio:   Venäjä
Federaatiopiiri:  Pohjois-Kaukasian federaatiopiiri
Perustettu:  Tšetšeenien ja inguušien ASNT 1957 (viimeisin kerta)
_:  1991
Ingušian tasavalta:  10. joulukuuta 1992
Hallinto:  
 – hallinnollinen keskus:  Magas (2 502 as.)
 – suurin kaupunki:  Nazran (93 335 as.)
 – presidentti:  Makhmud-Ali Kalimatov
Pinta-ala:  3 628 km²
Väkiluku (2010)  ():  412 529
 – väestötiheys:  113,7 as./km²
Kielet:  inguuši ja venäjä
BKT (2010):  21 536,7 milj. RUB (eli 0,06 % koko Venäjän BKT:stä)
 – asukasta kohti:  52 207 RUB,  noin 1 279 EUR  eli 20 % Venäjän keskiarvotasosta (Venäjän alin arvo)
Aikavyöhyke:  UTC+3 (MSK)
Symbolit:  
 – lippu:  Ingušian lippu
 – vaakuna:  Ingušian vaakuna
 – kansallislaulu:  Ingušian kansallislaulu
Lyhenteet:  
 – rekisterikilven tunnus:  06
 – ISO 3166:  RU-IN
 
ingushetia.ru (venäjäksi)
 1Inguušinkielinen nimi – Ğalğaj Moxk  2Venäjänkielinen nimi – Respublika Ingušetija 
Ingušia (myös Ingušetia, ing. ГӀалгӀай Мохк, Ğalğaj Moxk, ven. Республика Ингушетия, Respublika Ingušetija) on tasavalta Itä-Euroopassa Kaukasiassa. Ingušian tasavalta kuuluu Venäjän federaatioon. Se rajoittuu idässä ja koillisessa Tšetšeniaan, etelässä Georgiaan, lännessä ja pohjoisessa Pohjois-Ossetia-Alaniaan.
Maantiede

Ingušia on verraten pienikokoinen federaatiosubjekti Pohjois-Kaukasuksen alueella. Tasavallan pinta-ala 3 628 neliökilometriä on pienempi kuin mikään Suomen maakunnista Ahvenanmaata lukuun ottamatta. Ingušian on pohjois-eteläsuuntainen ulottuvuus on 144 kilometriä ja itä-länsisuunnassa 72 kilometriä.
Tasavallan pinnanmuodot ovat hyvin vaihtelevat. Maan eteläosaa hallitsee Kaukasusvuoristo, jonka päävuorijono linjaa Ingušian tasavallan Georgian vastaisen etelärajan. Tällä rajalla vuoristo kohoaa paikoin yli 4 000 metrin korkeudelle merenpinnasta. Tasavallan korkein vuorenhuippu on Šanvuori (ven. г. Шан, noin 42.6742°N, 44.7576°E), joka kohoaa neuvostoaikaisen topografiakartan mukaan 4 451,8 metrin korkeuteen. Maan pohjoisosassa puolestaan on tasankoja, jotka liittyvät niiden pohjoispuolella olevaan Nogaiaroon. Suurin joki on Terekiin laskeva Sunža ja tämän sivujoki Assa.
Ingušiassa vallitsee mannerilmasto: Keskilämpötila on tammikuussa −7 °C ja heinäkuussa +22 °C sekä vuoden keskimääräinen sademäärä 1 200 mm.[lähde? ]
Talous

Venäjän tilastokeskus Rosstatin mukaan Ingušian panos Venäjän federaation vuoden 2010 bruttokansantuotteeseen yhteensä 21,54 miljardia ruplaa eli 0,06 % koko Venäjän BKT-kertymästä. Jokaista tasavallan asukasta kohti osuus oli 52 210 ruplaa eli vain noin 1 279 euroa koko vuodelta 2010. Tämä on alin arvo Venäjän kaikista federaatiosubjekteista, eli tuottavuus oli alueella BKT-osuutena mitattuna erittäin matala.
Ingušia on pääasiassa maatalousaluetta. Maanviljely on keskittynyt pohjoisosan tasangoille ja siellä viljellään vihanneksia, hedelmiä ja viljaa. Kastelualueilla viljellään lisäksi riisiä. Lampaisiin ja vuohiin keskittynyt karjatalous puolestaan on keskittynyt maan eteläosan ylängöille.
Ingušiassa tuotetaan myös öljyä ja maakaasua. Teollisuuden tärkeimmät alat ovat öljynjalostus-, koneenrakennus- ja elintarviketeollisuus. Öljyntuotanto ja -jalostus ovat keskittyneet maan luoteisosaan Malgobekin kaupungin ympäristöön.
Väestö

Ingušian väkiluku oli vuoden 2010 väestönlaskennan mukaan 412 529 ja väestötiheys 113,7 as./km².
Enemmistö asukkaista on inguušeja. Aiemman, vuoden 2002 väestönlaskennan mukaan Ingušiassa oli 467 294 asukasta, joista oli inguušeja 361 057 (77,27 %), tšetšeenejä 95 403 (20,42 %), venäläisiä 5 559 (1,19 %) ja muita 5 234 (1,12 %).
Inguušit kutsuvat itseään nimellä galgai ja he puhuvat kaukasialaisiin kieliin kuuluvaa inguušia. He ovat läheistä sukua tšetšeeneille.
Väestö > Uskonto

Inguušit kääntyivät ensin kristinuskoon, mutta myöhemmin heidät käännytettiin islamiin. Nykyisin suurin osa Ingušian väestöstä on sunnimuslimeita. Lisäksi maassa on ortodoksivähemmistö (noin 10 % väestöstä).
Väestö > Kaupungit ja kaupunkilaiset

Vuoden 2010 väestönlaskennan mukaan Ingušian suurin kaupunki on entinen pääkaupunki Nazran (93 335 asukasta). Muita kaupunkeja ovat Malgobek (31 018 as.), Karabulak (30 961 as.) ja nykyinen pääkaupunki Magas (2 502 as.). Maan väestöstä asuu kaupungeissa 38,3 %.
Hallinnollinen jako

Ingušia on jaettu paikallishallinnollisesti neljään piiriin ja neljään kaupunkipiirikuntaan. Maan pääkaupunkina oli vuoteen 2002 asti Nazran. Nykyinen pääkaupunki on Magas.
Kaupunkipiirikunnat:
Karabulak
Magas
Malgobek (Mağalbike)
Nazran (Näsara)
Kunnallispiirit:selvennä
Malgobekin piiri (eli Mağalbiken piiri, ven. Малгобекский район, 47 754 as. vuonna 2010; hallintokeskus Malgobek ei kuulu piiriin)
Nazranin piiri (eli Näsaran piiri, ven. Назрановский район, 87 851 as.; hallintokeskus Nazran ei kuulu piiriin)
Sunžan piiri (eli Šolžin piiri), ven. Сунженский район, 116 470 as.; hallintokeskus Ordžonikidzevskajan kylä, jonka maalaiskunnassa 61 598 as.)
Džeirahin piiri (eli Ž'ajraxin piiri, 2 638 as., hallintokeskus Džeirahin kylä (ven. Джейрах) 1 513 as.)
Politiikka

Maan ensimmäinen presidentti oli Ruslan Aušev, joka oli vallassa tasavallan perustamisesta 1992 vuoteen 2001. Hänen jälkeensä Ahmed Malsagov oli tilapäisenä presidenttinä, ja toukokuussa 2002 valtaan nousi Murat Zjazikov. Junus-bek Jevkurov korvasi hänet 2008.
Aiheesta muualla

Kuvia tai muita tiedostoja aiheesta Ingušia Wikimedia Commonsissa
Ingushetia BBC Country Profile
Istorija Ingušetii (kratki otšerk) (Ingušian historia (lyhyt versio)) Ingušian tasavallan virallinen sivusto, ingushetia.ru. Arkistoitu 5.10.2013. Viitattu 19.2.2014. (venäjäksi)
Linnoitustorneja vuorenrinteessä Erzin luonnonpuiston alueella. Ingušialle tyypillinen tornimuoto on kuvattu myös tasavallan vaakunassa.
Venäjän presidentti Dmitri Medvedev keskustelemassa Ingušian tasavallan presidentti Junus-bek Jevkurovin kanssa elokuussa 2009.
Nazranin rautatieasema.
Mies siirtää karjaa vuoristotiellä. Pienimuotoinen karjatalous on tärkeä elinkeino syrjäseudulla.
Onur Recep Kıvrak

Onur Recep Kıvrak
Onur Recep Kıvrak (s. 1. tammikuuta 1988) on turkkilainen jalkapallomaalivahti ja on tällä hetkellä ilman klubia sen jälkeen, kun hän on ilmoittanut jäävänsä eläkkeelle ammatillisesta jalkapallosta tammikuussa 2019. Vaikka hän ei välttämättä väitä siitä, hänet tunnetaan jalkapallofanien joukossa, nimellä Kelebek  tarkoittaen eli Perhosta.
Onuray Köse

Onuray Köse (s. 11. helmikuuta 1996 Kotka) on suomalainen jalkapalloilija, joka edustaa Kakkosessa pelaavaa Lahden Reipasta. Pelipaikaltaan hän on keskikenttäpelaaja ja hänen pelinumeronsa kaudella 2024 on 10. Ensimmäisen kerran hän pääsi pelaamaan aikuisten tasolla liigaottelun kaudella 2013 ja saman kauden aikana hän oli pelaavassa kokoonpanossa kahdessa ottelussa. Myös hänen kaksi veljeään Ibrahim ja Berat ovat jalkapalloilijoita.
Ornitopodit

| Ornitopodit |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  †Linnunlantioiset Ornithischia
Kladi::  †Neornithischia
Alalahko::  †Cerapoda
Osalahko::  †Ornitopodit Ornithopoda  Marsh, 1881tarvitaan parempi lähde
Katso myös
   Ornitopodit Wikispeciesissä   Ornitopodit Commonsissa 
Infobox OKVirheellinen NIMI-arvo: 
Ornitopodit [lähde? ] (Ornithopoda; nimen merkitys: ”linnunjalat”) on sukupuuttoon kuollut linnunlantioisten lahkoon kuuluva dinosaurusten osalahko, joka eli jurakauden keskivaiheilta aina liitukauden lopun joukkosukupuutoon asti. Kaikki ornitopodit olivat kasvinsyöjiä.
Nimi Ornithopoda tarkoittaa ”linnunjalkoja” ja tulee siitä, että monilla ornitopodeilla oli lintujen tapaan kolme varvasta, vaikkakin joillakin varhaisilla lajeilla niitä oli neljä. Aikaisemmin Ornithopodaan luettiin kuuluviksi lähes kaikki linnunlantioiset dinosaurukset. Nykyisin monet aiemmin ornitopodeina pidetyt dinosaurukset on kuitenkin sijoitettu muihin ryhmiin. Ornithopoda on kuitenkin edelleen suurin linnunlantioisiin kuuluvista ryhmistä. Osalahko määritellään hammasrivin ja leukanivelten perusteella.[lähde? ]
Kuvaus

Varhaiset ornitopodit olivat Hypsilophodonin kaltaisia 1–3 metrin pituisia lajeja, jotka liikkuivat kahdella jalalla. Myöhemmät ornitopodit, kuten Parasaurolophus ja Iguanodon, puolestaan kävelivät pääosin neljällä raajalla. Myöhemmät ornitopodit myös kasvoivat suuremmiksi, ja Shantungosaurus oli jopa joitakin sauropodeja kookkaampi. Sen pituudeksi on arvioitu noin 15 metriä ja painoksi 13 tonnia. Useilla ornitopodeilla oli tapana pudottaa etuhampaansa ja sitten kehittää itselleen niin sanotut poskipussitselvennä. Sen ansiosta ornitopodit pystyivät käsittelemään ruokaa paremmin. Syy menetykseen oli niiden todella voimakkaat hampaat ja myös leuat, jotka soveltuivat hyvin ruoan pureskeluun.
Luokittelu

Ornitopodien luokittelu:
Hypsilodontia
Hypsilophodon
Oryctodromeus
Thescelosauridae
Thescelosaurus
Jeholosaurus
Changhungsaurus
Iguanodontia
Callovosaurus
Tenontosaurus
Muttaburrasaurus
Dryosaurus
Dysalotosaurus
Camptosaurus
Rhabdodontidae
Zalmoxes
Hadrosauriformes
Iguanodon
Ouranosaurus
Mantellisaurus
Probactrosaurus
Telmatosaurus
Bactrosaurus
Hadrosauridae
Anatotitan
Edmontosaurus
Gryposaurus
Hadrosaurus
Lophorhothon
Maiasaura
Prosaurolophus
Saurolophus
Shantungosaurus
Luokittelu > Fylogenia

Kladogrammi vuodelta 2017:
Operaatio (sodankäynti)

Operaatio on sodankäynnissä useammista taisteluista muodostuva sotatoimi, jolla on jokin taisteluita yhdistävä ja niitä suurempi tavoite. Sota taas koostuu operaatioista.
Koska operaatio koostuu taisteluista, se tapahtuu yleensä laajalla alueella. Operaatiolle on saatettu antaa salaamissyistä koodinimi, joka ei välttämättä kuvaa kohdettaan lainkaan. Operaatio ei välttämättä johda suoriin taisteluihin.
Esimerkiksi operaatio Barbarossa oli Saksan sotatoimi toisessa maailmansodassa Neuvostoliiton kukistamiseksi taisteluilla Pohjoiselta jäämereltä Mustallemerelle ulottuvalla alueella.
PGM Hécate II

| Hécate II |
| --- | --- |

Tyyppi:  tarkkuuskivääri
Valmistaja:  PGM Précision
Valmistusmaa:   Ranska
Valmistusvuodet:  1993–
Tekniset tiedot
Kaliiperi(t):  .50 BMG (12,7×99 mm)
Aseen pituus:  1 380 mm
Piipun pituus:  700 mm
Paino (tyhjänä):  13,8 kg
Kapasiteetti:  7 patruunaa
Ammuksen lähtönopeus:  825 m/s
Tehokas kantama:  1800 m
Teoreettinen kantama:  yli 2000 m
PGM Hécate II on Ranskan maavoimien pääasiallinen raskas tarkkuuskivääri, joka tunnetaan joskus myös nimellä FR-12.7 (ransk. Fusil à Répétition de calibre 12.7 mm). Aseen valmistaja on ranskalainen PGM Précision. Ase käyttää .50 BMG (12,7x99 mm NATO) -kaliiperin patruunoita. Ase on nimetty muinaisen Kreikan jumalattaren Hekaten  mukaan.
Aiheesta muualla

Kuvia tai muita tiedostoja aiheesta PGM Hécate II Wikimedia Commonsissa
Olli Raitakari

| Olli Raitakari> Henkilötiedot |
| --- | --- |
Syntynyt: 6. maaliskuuta 1963 (ikä 61)
Kansalaisuus:  Suomi
Ammatti:  professori, akatemiaprofessori (2012–2016 ja 2019–2023)
Koulutus ja ura
Tutkinnot:  Turun yliopisto, väitöskirja 1995
Instituutti:  Turun yliopisto
Tutkimusalue:  sydän- ja verisuonitautien riskitekijät
Palkinnot:  Matti Äyräpään palkinto 2024
Olli Tuomas Raitakari  (s. 6. maaliskuuta 1963 Pori) on suomalainen kardiovaskulaarilääketieteen professori Turun yliopiston Kliinisen lääketieteen laitoksella vuodesta 2007. Hän johtaa myös Turun yliopiston Sydäntutkimuskeskusta. Raitakari on akatemiaprofessori vuosina 2012–2016 ja 2019-2023.
Raitakari valmistui ylioppilaaksi Porin Lyseon lukiosta 1983. Lääketieteen lisensiaatiksi hän valmistui 1989 ja väitteli tohtoriksi vuonna 1995 Turun yliopistossa. Raitakari suoritti kliinisen fysiologian erikoislääkäritutkinnon 1996 ja hänet nimitettiin Turun yliopiston epidemiologian dosentiksi 1997. Vuodesta 2001 hän on ollut myös kliinisen fysiologian dosentti Kuopion yliopistossa.
Aiheesta muualla

STRIP-tutkimushanke (utu.fi)
Operaatio Antler

Kuva Maralingan alueelta.
Operaatio Antler (suom. kruunusarvi) oli ydinkoesarja, jonka Yhdistynyt kuningaskunta toteutti Maralingan alueella Etelä-Australiassa syys-lokakuussa 1957.
Sarjassa Yhdistynyt kuningaskunta räjäytti kolme kilotonni-luokan ydinpommia. Operaation nimeä muuteltiin kolmasti. Aluksi se oli Sapphire, joka kuitenkin oli suhteellisen epäonnistunut Armstrong Whitworthin suihkumoottori. Tadje, Biak ja Taranaki ydinkokeiden räjäytykset toteutettiin joko metallisesta tornista taikka ilmapallosta räjäytettyinä.
Eräänä tarkoituksena oli kokeilla primääristä fissio-räjähdettä, joka vuorostaan laukaisi sekundäärisen tuhovoimaltaan suuremman fuusio-räjähteen kuten esimerkiksi Yellow Sun -räjähteen. Teller-Ulam design ja Alarm Clock kuvailevat näitä.
Taranaki oli voimakkain tässä koesarjassa, ja toteutettiin viimeisimpänä. Se laukaistiin ilmapallosta, muiden ollessa torniräjäytyksiä. 26,6 eli 27 kT toteutui. 25–30 kT räjähdysvoima oli odotettavissa, mutta jopa 50 kT tuhovoimaa oltiin odotettu, mikä ei kuitenkaan toteutunut.
Indigo Hammer -ydinkärkeä suunniteltiin ilmatorjuntaohjus Bristol Bloodhoundin taistelukärjeksi.
Maralingan sijainti Australiassa.
Käännös suomeksi
Olympia (elokuva)

| Olympia |
| --- | --- |

Ohjaaja:  Leni Riefenstahl
Käsikirjoittaja:  Leni Riefenstahl
Tuottaja:  Leni Riefenstahl
Säveltäjä:   Herbert Windt  Walter Gronostay 
Kuvaaja:  Paul Holzki Wilfried Basse Hans Ertl Walter Frentz Hans Karl Gottschalk Richard Groschopp Willy Hameister Walter Hege Albert Höcht Carl Junghans Sepp Ketterer Gustav Lantschner Otto Lantschner Kurt Neubert Erich Nitzschmann Albert Oskar Schattmann (käännä suomeksi) Ernst Sorge Károly Vass (käännä suomeksi) Willy Zielke Andor von Barsy Heinz von Jaworsky Hugo von Kaweczynski Alexander von Lagorio
Leikkaaja:  Leni Riefenstahl
Valmistustiedot
Valmistusmaa:  Natsi-Saksa
Tuotantoyhtiö:  Olympia-Film
Ensi-ilta:  Natsi-Saksa 20. huhtikuuta 1938
Kesto:   osa 1: 126 minuuttia  osa 2: 100 minuuttia 
Alkuperäiskieli:  saksa
Seuraaja:  Tiefland
Aiheesta muualla
IMDb
AllMovie
Infobox OKNimi-testi OK: 
Olympia on Leni Riefenstahlin ohjaama saksalainen dokumentti- ja propagandaelokuva Berliinin vuoden 1936 olympialaisista. Elokuvan kestää lähes neljä tuntia ja se esitettiinkin kahdessa osassa: Kansojen juhla (Fest der Völker) ja Kauneuden juhla (Fest der Schönheit).
Elokuvaa pidetään edelleen yhtenä parhaista urheilukisoja käsittelevistä dokumenttielokuvista. Yhdysvaltalainen Sports Illustrated -lehti nimesi sen vuonna 2003 kaikkien aikojen seitsemänneksi parhaaksi urheiluelokuvaksi. Time-lehti sisällytti sen sadan parhaan elokuvan joukkoon vuonna 2005.
Toisin kuin Riefenstahlin Tahdon riemuvoitossa, Olympiassa natsi-ideologia ei ole ensisijaista, vaan elokuva keskittyy urheilijoiden suorituksiin. Selkeimmin tämä näkyy elokuvan ensimmäisessä osassa, jossa afroamerikkalainen Jesse Owens voittaa neljä kultamitalia.
Aiheesta muualla

Olympia Internet Movie Databasessa (englanniksi)
Olympia-filmi: Kansojen juhla Elonet.
Olympia-filmi: Kauneuden juhla Elonet.
Olympialais-elokuvasta komea Berliinin kisojen muistomerkki. 500.000 metrin filmin valmistus- ja leikkaustyö vie melkein kaksi vuotta. Käynti Leni Riefenstahlin "työpajassa", Helsingin Sanomat, 07.02.1938, nro 36, s. 7, Kansalliskirjaston digitaaliset aineistot